തൊഴിലാളി കുടുംബങ്ങള്ക്ക് കിട്ടുന്ന ആനുകൂല്യങ്ങള് കെ. പങ്കജാക്ഷന്റെ സംഭാവന: എ.എ. അസീസ് തിരുവനന്തപുരം: സംസ്ഥാനത്തെ അസംഘടിത മേഖലയിലും പരമ്ബരാഗത മേഖലകളിലും തൊഴിലാളി കുടുംബങ്ങള്ക്ക് ഇന്നുലഭിക്കുന്ന ആനുകൂല്യങ്ങളെല്ലാം നേടിയത് കെ. പങ്കജാക്ഷന്റെ മാത്രം സംഭാവനയാണെന്ന് ആര്.എസ്.പി സംസ്ഥാന സെക്രട്ടറി എ.എ. അസീസ് പറഞ്ഞു. മുന്മന്ത്രിയും ആര്.എസ്.പിയുടെ മുതിര്ന്ന നേതാവായിരുന്ന കെ. പങ്കജാക്ഷന്റെ ഒമ്ബതാം ചരമവാര്ഷികം ചാക്കയില് ഉദ്ഘാടനം ചെയ്യുകയായിരുന്നു അദ്ദേഹം. കെ. പങ്കജാക്ഷനെ തൊഴിലാളികളുടെ നേതാവാക്കി ഉയര്ത്താന് ഇടയാക്കിയത് അദ്ദേഹത്തിന്റെ നിസ്വാര്ത്ഥ സേവനത്തിനുള്ള അംഗീകാരമാണെന്ന് അദ്ദേഹം പറഞ്ഞു. കെ. പങ്കജാക്ഷന്റെ ശവകുടീരത്തില് ആര്.എസ്.പി നേതാക്കളും പ്രവര്ത്തകരും പുഷ്പാര്ച്ചന നടത്തി. എന്.കെ. പ്രേമചന്ദ്രന് എം.പി അദ്ധ്യക്ഷത വഹിച്ചു. മുന് മന്ത്രിമാരായ ഷിബു ബേബി ജോണ്, ബാബു ദിവാകരന്, ആര്.എസ്.പി ജില്ലാ സെക്രട്ടറി ഇറവൂര് പ്രസന്നകുമാര്, വി. ശ്രീകുമാരന് നായര്, കെ.എസ്. സനല്കുമാര്, കെ.ജയകുമാര്, കെ.ചന്ദ്രബാബു, കെ.സിസിലി,വിനോബതാഹ, എസ്. കൃഷ്ണകുമാര്, കോരാണി ഷിബു, എം.പോള്, ചാക്ക വിജയകുമാര് എന്നിവര് സംസാരിച്ചു.